Source: http://slovenskydohovorzarodinu.sk/o-dohovore/
Timestamp: 2019-11-21 12:17:12+00:00
Document Index: 8761034

Matched Legal Cases: ['čl. 1', 'čl. 2', 'čl. 3', 'čl. 3', 'čl. 4', 'čl. 4', 'čl. 4', 'čl. 3', 'čl. 1', 'čl. 2', 'čl. 3', 'čl. 3', 'čl. 4', 'čl. 4', 'čl. 4', 'čl. 3']

Náš dohovor - Slovenský dohovor za rodinu
Manželstvo je jedinečný zväzok medzi mužom a ženou. Slovenská republika manželstvo všestranne chráni a napomáha jeho dobru. 1)Článok 41, ods. 1 Ústavy Slovenskej republiky
Manžel a manželka sú si rovní v právach a povinnostiach. Hlavným účelom manželstva je založenie rodiny a riadna výchova detí. 2)Čl. I, čl. 1 základných zásad zákona č. 36/2005 Z. z. o rodine
Rodina založená manželstvom je základnou bunkou spoločnosti. 3)Čl.I, čl. 2 prvá veta základných zásad zákona č. 36/2005 Z. z. o rodine
Manželstvo, rodičovstvo a rodina sú pod ochranou zákona. Zaručuje sa osobitná ochrana detí a mladistvých. 4)Článok 41, ods. 1 Ústavy Slovenskej republiky
Spoločnosť uznáva, že pre všestranný a harmonický vývin dieťaťa je najvhodnejšie stabilné prostredie rodiny tvorenej otcom a matkou dieťaťa. 5)Čl.I, čl. 3 základných zásad zákona č. 36/2005 Z. z. o rodine
Rodičovstvo je spoločnosťou mimoriadne uznávaným poslaním ženy a muža. 6)Čl.I, čl. 3 základných zásad zákona č. 36/2005 Z. z. o rodine
Žene v tehotenstve sa zaručuje osobitná starostlivosť, ochrana v pracovných vzťahoch a zodpovedajúce pracovné podmienky. 7)Článok 41, ods. 1 Ústavy Slovenskej republiky
Rodičovské práva a povinnosti patria obom rodičom. 8)Čl.I, čl. 4 základných zásad zákona č. 36/2005 Z. z. o rodine
Starostlivosť o deti a ich výchova je právom rodičov; deti majú právo na rodičovskú výchovu a starostlivosť. 9)Článok 41, ods. 4 Ústavy Slovenskej republiky
Rodičia majú právo vychovávať deti v zhode s vlastným náboženským a filozofickým presvedčením a povinnosť zabezpečiť rodine pokojné a bezpečné prostredie. 10)Čl.I, čl. 4 základných zásad zákona č. 36/2005 Z. z. o rodine
Všetci členovia rodiny majú povinnosť vzájomne si pomáhať a podľa svojich schopností a možností zabezpečovať zvyšovanie hmotnej a kultúrnej úrovne rodiny. 11)Čl.I, čl. 4 základných zásad zákona č. 36/2005 Z. z. o rodine
Rodičia, ktorí sa starajú o deti, majú právo na pomoc štátu. 12)Článok 41, ods. 4 Ústavy Slovenskej republiky
Spoločnosť poskytuje rodičovstvu nielen svoju ochranu, ale aj potrebnú starostlivosť, najmä hmotnou podporou rodičov a pomocou pri výkone rodičovských práv a povinností. 13)Čl.I, čl. 3 základných zásad zákona č. 36/2005 Z. z. o rodine
Citované zo zákona [ + ]
1. ↑ Článok 41, ods. 1 Ústavy Slovenskej republiky
2. ↑ Čl. I, čl. 1 základných zásad zákona č. 36/2005 Z. z. o rodine
3. ↑ Čl.I, čl. 2 prvá veta základných zásad zákona č. 36/2005 Z. z. o rodine
4. ↑ Článok 41, ods. 1 Ústavy Slovenskej republiky
5. ↑ Čl.I, čl. 3 základných zásad zákona č. 36/2005 Z. z. o rodine
6. ↑ Čl.I, čl. 3 základných zásad zákona č. 36/2005 Z. z. o rodine
7. ↑ Článok 41, ods. 1 Ústavy Slovenskej republiky
8. ↑ Čl.I, čl. 4 základných zásad zákona č. 36/2005 Z. z. o rodine
9. ↑ Článok 41, ods. 4 Ústavy Slovenskej republiky
10. ↑ Čl.I, čl. 4 základných zásad zákona č. 36/2005 Z. z. o rodine
11. ↑ Čl.I, čl. 4 základných zásad zákona č. 36/2005 Z. z. o rodine
12. ↑ Článok 41, ods. 4 Ústavy Slovenskej republiky
13. ↑ Čl.I, čl. 3 základných zásad zákona č. 36/2005 Z. z. o rodine